recursal/SuperWikiNEXT-32B huggingface dataset:
**พระสุทธิธรรมรังสี คัมภีรเมธาจารย์** หรือ **ท่านพ่อลี** นามเดิม **ชาลี นารีวงศ์** ฉายา **ธมมฺธโร** เป็นพระวิปัสสนาจารย์สายพระป่าในประเทศไทยศิษย์พระอาจารย์มั่น ภูริทตฺโต และอดีตเจ้าอาวาสวัดอโศการาม (จังหวัดสมุทรปราการ)

ประวัติ
-------

ท่านพ่อลี มีนามเดิมว่า **ชาลี นารีวงศ์** เกิดเมื่อวันที่ 31 มกราคม พ.ศ. 2449 (นับแบบปัจจุบันเป็นปี พ.ศ. 2450) ที่ตำบลยางโยภาพ อำเภอม่วงสามสิบ จังหวัดอุบลราชธานี เป็นบุตรของนายปาว นางพ่วย นารีวงศ์ ได้ช่วยบิดาทำงานจนอายุครบอุปสมบทจึงได้อุปสมบทเมื่อวันที่ 6 พฤษภาคม พ.ศ. 2468 เมื่อบวชได้ 2 พรรษา ท่านได้ฟังเทศน์จากศิษย์รูปหนึ่งของพระอาจารย์มั่น จึงเกิดเลื่อมใสออกติดตามหาพระอาจารย์มั่นจนพบท่านที่วัดบูรพา จังหวัดอุบลราชธานี ท่านสอนให้ภาวนาว่า "พุทฺโธ ๆ" และได้ติดตามท่านออกจากจาริกไปตามที่ต่าง ๆ แล้วญัตติในธรรมยุติกนิกายเมื่อวันที่ 27 พฤษภาคม พ.ศ. 2470 ณ มีพระปัญญาพิศาลเถร (หนู ฐิตปญฺโญ) วัดปทุมวนารามราชวรวิหาร จังหวัดพระนคร เป็นพระอุปัชฌาย์ พระอาจารย์เพ็ง วัดใต้ จังหวัดอุบลฯ เป็นกรรมวาจาจารย์ หลังอุปสมบทแล้วท่านยังคงถือธุดงค์ข้อฉันมื้อเดียวและอยู่โคนไม้เป็นวัตรอย่างเคร่งครัด 

ท่านจาริกไปยังสถานที่ต่าง ๆ รวมถึงเขมร พม่า และอินเดีย จนมาสร้างสำนักสงฆ์แม่ชีขาว จ.สมุทรปราการ ต่อมาตั้งชื่อว่า "วัดอโศการาม" เพื่อเป็นอนุสรณ์ถึงพระเจ้าอโศกมหาราช และได้ก่อสร้างเสนาสนะจนวัดรุ่งเรืองเป็นที่ศรัทธาของพุทธศาสนิกชนเรื่อยมาจนทุกวันนี้

ท่านพ่อลีเริ่มอาพาธหนักตั้งแต่วันที่ 30 ธันวาคม พ.ศ. 2502 กระทั่งวันที่ 26 เมษายน พ.ศ. 2504 ท่านจึงถึงแก่มรณภาพรวมอายุ 54 ปี 334 วัน พรรษา 33

สมณศักดิ์
---------

* พ.ศ. 2499 เป็นพระครูสัญญาบัตรที่ *พระครูสุทธิธรรมาจารย์*
* พ.ศ. 2500 เป็นพระราชาคณะยกฝ่ายวิปัสสนาธุระที่ *พระสุทธิธรรมรังสี คัมภีรเมธาจารย์*

อ้างอิง
-------

1. ↑  อริยะโลกที่ 6 (30 มกราคม 2559). "รำลึก114ปี-ชาตกาลหลวงพ่อลี ธัมมธโร". ข่าวสด. สืบค้นเมื่อ 7 เมษายน 2564. `{{cite web}}`: ตรวจสอบค่าวันที่ใน: `|accessdate=` (help)
2. ↑  อริยะโลกที่ 6 (4 ตุลาคม 2559). "หลวงพ่อลี ธัมมธโร วัดอโศการาม ปากน้ำ". ข่าวสด. สืบค้นเมื่อ 7 เมษายน 2564. `{{cite web}}`: ตรวจสอบค่าวันที่ใน: `|accessdate=` (help)
3. ↑  "แจ้งความสำนักคณะรัฐมนตรี เรื่อง พระราชทานสัญญาบัตรตั้งสมณศักดิ์" (PDF). *ราชกิจจานุเบกษา*. สำนักพิมพ์คณะรัฐมนตรีและราชกิจจานุเบกษา. **74** (6 ง ฉบับพิเศษ): 12. 17 ธันวาคม 2500. สืบค้นเมื่อ 7 เมษายน 2564. `{{cite journal}}`: ตรวจสอบค่าวันที่ใน: `|accessdate=` (help)
4. ↑  "แจ้งความสำนักคณะรัฐมนตรี เรื่อง พระราชทานสัญญาบัตรตั้งสมณศักดิ์" (PDF). *ราชกิจจานุเบกษา*. สำนักพิมพ์คณะรัฐมนตรีและราชกิจจานุเบกษา. **74** (107 ง): 298. 17 ธันวาคม 2500. สืบค้นเมื่อ 7 เมษายน 2564. `{{cite journal}}`: ตรวจสอบค่าวันที่ใน: `|accessdate=` (help)
***สกูบี้-ดู นายอยู่ไหน!*** (อังกฤษ: Scooby-Doo, Where Are You!) เป็นซีรีส์โทรทัศน์แอนิเมชันสัญชาติอเมริกันซึ่งเป็นซีรีส์แรกและซีรีส์ดั้งเดิมของสกูบี้-ดู ผลิตให้แฮนนา-บาร์เบราโดยนักเขียน โจ รูบีและเคน สเพียส์ ออกอากาศในช่วงการ์ตูนเช้าวันเสาร์ตั้งแต่วันที่ 13 กันยายน พ.ศ. 2512 จนถึงวันที่ 31 ตุลาคม พ.ศ. 2513 ทางช่องซีบีเอส โดยมีทั้งหมด 2 ซีซั่น 25 ตอน

เรื่องย่อ
---------

การ์ตูนเรื่องนี้นำเสนอเรื่องราวของทีมนักสืบซึ่งประกอบด้วยวัยรุ่นทั้งสี่คน ได้แก่ เฟรด แดฟนี เวลมา และแชกกี รวมทั้งสุนัขพูดได้ชื่อ สกูบี้-ดู ซึ่งออกเดินทางด้วยรถตู้ที่ชื่อ เดอะ มิสเทอรี แมชชีน (The Mystery Machine) เพื่อไขปริศนาต่าง ๆ ที่เกี่ยวข้องกับภูติผีสัตว์ประหลาดหรือสิ่งมีชีวิตเหนือธรรมชาติ โดยเมื่อไขปริศนาได้สำเร็จ ทีมนักสืบมักจะพบว่าภูติผีสัตว์ประหลาดพวกนั้นแท้จริงแล้วเป็นคนที่แฝงตัวมาซึ่งอ้างตำนานหรือเรื่องเล่าขานต่าง ๆ เพื่อผลประโยชน์ส่วนตัวของตัวเอง

อ้างอิง
-------

1. ↑  Erickson, Hal (2005). *Television Cartoon Shows: An Illustrated Encyclopedia, 1949 Through 2003* (2nd ed.). McFarland & Co. pp. 718–726. ISBN 978-1476665993.
ดีวาสเตเตอร์ (อังกฤษ: Devastator เป็นชื่อตัวละครจากภาพยนตร์เรื่อง ทรานส์ฟอร์เมอร์ส (Transformers) เป็นหุ่นยนต์ฝ่ายของ คอนสตรัคติคอนส์

ประวัติ
-------

ดีวาสเตเตอร์ เป็นหุ่นยนต์ที่รูปร่าง สูงใหญ่กว่าพรรคพวกของตนเองมาก โดยที่ดีวาสเตเตอร์รูปร่างสูงใหญ่เช่นนี้ เกิดจากการรวมร่างกันหลายๆตัว จนกลายเป็นตัวเดียว โดยในการรวมร่าง มีหุ่นยนต์ 11 ตัวที่ทำการรวมร่างกับดีวาสเตเตอร์ ได้แก่

* ไฮทาวเวอร์ รวมร่างที่ส่วนของแขนซ้าย
* ฮุค รวมร่างที่ส่วนของแขนขวา
* สแครปเปอร์ รวมร่างที่ส่วนของแขนขวา
* หุ่นยนต์ฝ่ายคอนสตรัคติคอนส์ ไม่ทราบชื่อ 1 ตัว รวมร่างที่ส่วนของมือซ้าย
* ลองฮาวล์ รวมร่างที่ขาขวา
* มิกซ์มาสเตอร์ รวมร่างที่ศีรษะ
* โอเวอร์โหลด รวมร่างที่ส่วนของเอว
* เพย์โหลด รวมร่างที่ส่วนของขาซ้าย
* โบนครัชเชอร์ รวมร่างที่ส่วนของขาซ้าย
* แรมเพจ รวมร่างที่ส่วนของเท้าซ้าย
* สกาเวนเจอร์ รวมร่างในส่วนของลำตัว

### ฉบับการ์ตูน

#### ทรานส์ฟอร์เมอร์ส เจเนเรชั่น 1

ดีวาสเตเตอร์ เป็นหัวหน้าของหุ่นยนต์ฝ่าย คอนสตรัคติคอนส์ ซึ่งดีวาสเตเตอร์นั้นได้รวมตัวกันเป็นทีมกับหุ่นยนต์ตัวอื่นๆ เพื่อมีจุดประสงค์เพียงอย่างเดียว คือทำลายล้างทุกอย่างที่ขวางหน้า

ตามข้อมูลจากมาร์เวล บริษัทผู้ผลิตหนังการ์ตูนภายในสหราชอาณาจักร พบว่า ดีวาสเตเตอร์ สูงประมาณ 100 ฟุต แต่ใน ทีวีซีรีส์ ทรานส์ฟอร์มเมอร์ส อะนิเมเต็ด คริสต์ศักราช 1984 ได้มีข้อมูลว่า ดีวาสเตเตอร์นั้นสูงเพียง 48 ฟุต เท่านั้น

### ฉบับคนแสดง

#### ทรานส์ฟอร์เมอร์ส อภิมหาสงครามแค้น

เรื่องนี้เป็นเรื่องแรกดีวาสเตเตอร์ได้ปรากฏตัวขึ้น ในฉบับคนแสดง เรื่องเริ่มต้นขึ้นเมื่อ ดีวาสเตเตอร์ทำการรวมร่างกับหุ่นยนต์ตัวอื่นๆทั้งหมด 11 ตัว หลังจากทำการรวมร่างเสร็จสิ้นแล้ว ดีวาสเตเตอร์ได้กินหุ่นยนต์ออโต้บ็อตส์ชื่อ มัดแฟล็ปส์ เข้าไป แต่มัดแฟล็ปส์ทะลุออกไปได้ และเขาได้ร่วมกับสกิ๊ดส์ยิงปืนเข้าใส่ดีวาสเตเตอร์ จนเขาบาดเจ็บเล็กน้อย และตัวเขาเอง ได้มีหน้าที่อย่างหนึ่งคือ ทำลายปิรามิดในอียิปต์ ซึ่งในปิรามิดมีเครื่องขุมพลังเอ็นเนอร์จอน อยู่ในนั้น แต่ในขณะที่กำลังค้นหาเครื่องขุมพลังเอ็นเนอร์จอนนั้น ก็ถูกทหารเรือ จากเรือพิฆาตยูเอสเอสคิก ยิงใส่ดีวาสเตเตอร์ จนร่างขาดออกจากกันและสิ้นชีพในที่สุด ดีวาสเตเตอร์ สูง 42 ฟุต อาวุธของดีวาสเตเตอร์คือ กรินเดอร์วอร์เทค, มัลติเพลมิไซด์ลันเชอร์, มัลติเพลกัน, มัลติเพลร็อกเก็ตลันเชอร์ และ แส้ลูกตุ้มกับตะขอ

### ผู้พากย์เสียง

ในฉบับการ์ตูน (ทรานส์ฟอร์เมอร์ส เจเนเรชั่น 1) ผู้ให้เสียงดีวาสเตเตอร์ ภาคภาษาอังกฤษ คือ อาร์เทอร์ เบอร์การ์ดท (Arthur burghardt) ให้เสียงภาษาญี่ปุ่นโดย ไซอิโซะ คาโตะ (Seizō Katō) และ ยู ชิมากะ (Yū Shimaka) ในภาพยนตร์คนแสดง (ทรานส์ฟอร์เมอร์ส อภิมหาสงครามแค้น) ให้เสียงดีวาสเตเตอร์ ภาคภาษาอังกฤษโดย แฟรงค์ เวลเกอร์ (Frank welker)
สำหรับความหมายอื่น ดูที่ บอลลูน
ลูกโป่งใช้สำหรับโอกาสพิเศษต่าง ๆ เช่น วันเกิด หรือวันหยุด และมักใช้ประดับตกแต่งงานเลี้ยงสังสรรค์
**ลูกโป่ง** คือวัตถุรูปร่างต่าง ๆ ที่ยืดหยุ่นได้ที่ทำให้พองโดยบรรจุแก๊ส เช่น ฮีเลียม ไฮโดรเจน ไนตรัสออกไซด์ ออกซิเจน หรืออากาศไว้ภายใน ลูกโป่งสมัยใหม่ทำจากยาง น้ำยาง พอลีคลอโรพรีน หรือผ้าไนลอน และมีได้หลายสี ในสมัยก่อน ลูกโป่งทำจากกระเพาะปัสสาวะสัตว์ที่แห้งแล้ว เช่น กระเพาะปัสสาวะของหมู ลูกโป่งบางชนิดมีไว้เพื่อประดับตกแต่งสถานที่ แต่บางชนิดถูกใช้จริงเพื่อจุดประสงค์ต่าง ๆ เช่น ในทางอุตุนิยมวิทยา การแพทย์ การทหาร หรือการขนส่ง ลูกโป่งเป็นที่นิยมกว้างขวางเนื่องจากมีน้ำหนักเบาและราคาถูก 

ผู้ประดิษฐ์ลูกโป่งยางได้คนแรกคือ ไมเคิล ฟาราเดย์ ใน ค.ศ. 1824 จากการทดลองด้วยแก๊สหลากหลายชนิด

### แก๊สในลูกโป่ง และความปลอดภัย

ลูกโป่งที่ขายในประเทศไทยโดยทั่วไป พบบรรจุแก๊สอยู่ 2 ชนิด คือ ไฮโดรเจน และ ฮีเลียม ความแตกต่างของแก๊ส 2 ชนิดนี้ คือ แก๊สไฮโดรเจนมีความไวไฟสูง ส่วนแก๊สฮีเลียมเป็นแก๊สเฉื่อย ไม่ติดไฟ ดังนั้น หากจะใช้งานลูกโป่งในสถานที่ซึ่งมีแสงไฟมาก ตัวอย่างเช่น การจัดตกแต่งงานเลี้ยง งานฉลองต่างๆ ก็ควรเลือกใช้ลูกโป่งบรรจุแก๊สฮีเลียม หรือที่เรียกกันโดยทั่วไปว่า ลูกโป่งฮีเลียม เพราะหากลูกโป่งบรรจุแก๊สไฮโดรเจนอยู่ใกล้ไฟหรือความร้อน ก็จะติดไฟหรือสามารถเกิดระเบิดในกรณีที่มีลูกโป่งจำนวนมากได้ และอาจจะเป็นอันตรายถึงชีวิต

### ปัญหาด้านสิ่งแวดล้อม

หลังจากใช้งานลูกโป่งเสร็จแล้ว ควรปล่อยลมลูกโป่ง แล้วนำไปทิ้งให้ถูกที่ เพราะการปล่อยลูกโป่งลอยขึ้นฟ้าก่อให้เกิดปัญหาอย่างมากต่อสิ่งแวดล้อม ปัญหาของการปล่อยลูกโป่งที่มีคนพบได้แก่ ซากลูกโป่งจำนวนมากมาเกยตื้นบนชายหาด, เชือกลูกโป่งไปพันติดกับตัวนก หรือสัตว์บางชนิดเข้าใจว่าซากลูกโป่งเป็นอาหารจึงกินเข้าไป สัตว์ที่ได้รับผลกระทบเหล่านี้ มีทั้งที่ได้รับการช่วยเหลือ และพบเมื่อเสียชีวิตแล้ว

ดูเพิ่ม
-------

* ลูกโป่ง (ของเล่น)

อ้างอิง
-------

1. ↑  Swain, Heather (2010). *Make These Toys: 101 Clever Creations Using Everyday Items*. Penguin Publishing Group. pp. 15–. ISBN 978-1-101-18873-6.
2. ↑  5 ไอเดีย จัดงานแต่งให้ชิค ด้วยช่อลูกโป่ง. สืบค้นเมื่อ 4 ธันวาคม 2558, จาก เว็บไซต์ LoveYouFlower:
3. ↑  Impacts on Wildlife & The Environment. Retrieved December 4, 2015, from Balloons Blow Web site:
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**ออกขุนชำนาญใจจง** เป็นนักการทูตสยามที่เดินทางเยือนประเทศฝรั่งเศสและโรมในฐานะคณะทูตในปี ค.ศ. 1688 เขาสืบทอดต

โปรตุเกส (1684)
---------------

ออกขุนชำนาญใจจงเป็นสมาชิกของคณะทูตชุดแรกที่ถูกส่งไปยังโปรตุเกส โดยออกเดินทางจากสยามในเดือนมีนาคม ค.ศ. 1684 คณะทูตสยามได้เดินทางไปพร้อมกับคณะทูตโปรตุเกสที่กำลังเดินทางกลับจากอาณาจักรอยุธยา ซึ่งได้ถูกส่งมายังอยุธยาโดยสมเด็จพระเจ้าเปโดรที่ 2 แห่งโปรตุเกส คณะทูตสยามยังได้นำของขวัญเตรียมถวายแด่พระมหากษัตริย์ฝรั่งเศส พระเจ้าหลุยส์ที่ 14 และกำลังกำหนดให้มีเอกอัครราชทูตสามคนเดินทางไปเข้าเฝ้า

การเดินทางขาไปบนเรือของสยาม บัญชาการโดยกัปตันเรือชาวโปรตุเกส ในรัฐกัว หลังจากรอคอยมานานกว่าหนึ่งปี คณะทูตได้เดินทางต่อด้วยเรือโปรตุเกส แต่กลับประสบอุบัติเหตุแตกกลางทะเลนอกแหลมอะกัลลัสเมื่อวันที่ 27 เมษายน ค.ศ. 1686 หลังจากการผจญภัยหลายครั้ง ออกขุนชำนาญใจจงและชาวสยามที่เหลือรอดชีวิตสามารถเดินเท้าผ่านภูมิประเทศต่างๆในแอฟริกาจนไปถึงอาณานิคมดัตช์ที่แหลมกูดโฮปได้ในที่สุด ในเวลาหลายเดือนต่อมา คณะทูตได้เดินทางกลับไปทางตะวันออกโดยเรือของฮอลันดาผ่านปัตตาเวีย ก่อนจะถึงสยามในเดือนกันยายน ค.ศ. 1687

ในระหว่างการเดินทาง ออกขุนชำนาญใจจงได้เรียนภาษาโปรตุเกส อันเป็นการเตรียมการสำหรับการเจรจากับประเทศตะวันตกในภายภาคหน้า ออกขุนชำนาญใจจงได้ประจำอยู่ที่บางกอกในเดือนตุลาคมระหว่างการต้อนรับคณะทูตฝรั่งเศสในปี ค.ศ. 1687 อันประกอบด้วยเรือรบ 5 ลำ นำโดยซีมง เดอ ลา ลูแบร์ และโกลด เซเบอแร ดูว์ บูแล ผู้อำนวยการบริษัทอินเดียตะวันออกของฝรั่งเศส

ฝรั่งเศสและโรม (1688)
---------------------

ออกขุนชำนาญใจจงยังได้เป็นสมาชิกคณะผู้แทนอันประกอบด้วยข้าราชการสามคนที่ถูกส่งไปเข้าเฝ้าพระเจ้าหลุยส์ที่ 14 ในฝรั่งเศส และสมเด็จพระสันตะปาปาอินโนเซนต์ที่ 11 ในโรม ตรงกับรัชสมัยของสมเด็จพระนารายณ์มหาราชในปี ค.ศ. 1688 ทูตอีกสองคนในคณะประกอบด้วยออกขุนวิเศษภูบาลและออกหมื่นพิพิธราชา อีกสามวันต่อมา ครูสอนคำสอนจากตังเกี๋ยอีกสามคนได้เดินทางมาด้วย และนักเรียนชาวสยามห้าคนถูกส่งตัวไปศึกษายังวิทยาลัยหลุยส์ เลอ กรองด์ ในปารีส

คณะทูตสยาม และหลวงพ่อกีย์ ตาชารด์ ได้เข้าเฝ้าสมเด็จพระสันตะปาปาอินโนเซนต์ที่ 11 เมื่อวันที่ 23 ธันวาคม ค.ศ. 1688 หลังจากการเดินทางเยือนปารีสครั้งแรกไม่สามารถเข้าเฝ้าพระเจ้าหลุยส์ที่ 14 ได้ จึงเดินทางต่อไปยังโรม หลังจากเข้าพบเป็นครั้งแรก คณะทูตได้เข้าเฝ้าพระสันตะปาปาอีกครั้งหนึ่งเมื่อวันที่ 5 มกราคม ค.ศ. 1689 ภาพจิตรกรรมคณะทูตสยามได้วาดขึ้นโดยจิตรกรที่มีชื่อเสียง คาร์โล มารัตตา

ในเดือนกุมภาพันธ์ ค.ศ. 1689 คณะทูตสยามได้รับโอกาสเข้าเฝ้าพระเจ้าหลุยส์ที่ 14 และได้มีการให้สัตยาบันสนธิสัญญาพาณิชย์เซเบเรต์ที่ได้บรรลุในปี ค.ศ. 1687

หลังการสวรรคตของพระนารายณ์มหาราช พระเพทราชาได้ขึ้นครองราชสมบัติและความสัมพันธ์ระหว่างสยามกับฝรั่งเศสได้เปลี่ยนแปลงไป ทำให้คณะทูตของออกขุนชำนาญติดค้างอยู่ในประเทศฝรั่งเศสรวมทั้งประสบปัญหาในการเดินทางกลับ
ในปี ค.ศ. 1690 คณะทูตได้เดินทางกลับถึงสยามโดยกองเรือรบหกลำ อับราฮัม ดูเกส-กุยตอน แต่เนื่องจากลมฟ้าอากาศที่ไม่เป็นใจทำให้เหลือเรือรบเพียงลำเดียวที่แล่นถึงบาลัสซอรฺ ปากแม่น้ำคงคา ที่ซึ่งคณะทูตได้ลงจากเรือ และเดินทางกลับอยุธยาทางบก

อ้างอิง
-------

1. 1 2  Smithies, p.3
2. ↑  Smithies, p.55
3. ↑  Smithies, p.32
4. ↑  Smithies, p.13
5. 1 2  Smithies, p.4
6. ↑  Smithies, p.5
7. 1 2  Smithies, p.7
8. ↑  Smithies, p.9

### บรรณานุกรม

* Smithies, Michael (1999), *A Siamese embassy lost in Africa 1686*, Silkworm Books, Bangkok, ISBN 9747100959
***โนเกโมโนะตาจิ โนะ โยรุ*** (ญี่ปุ่น: ノケモノたちの夜; โรมาจิ: *Nokemono-tachi no Yoru*; แปลว่า "ค่ำคืนของผู้ถูกขับออก") เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โฮชิโนะ ตีพิมพ์ในนิตยสาร*โชเน็งซันเดย์รายสัปดาห์*ของสำนักพิมพ์โชงากูกังตั้งแต่เดือนสิงหาคม พ.ศ. 2562 ถึงเมษายน พ.ศ. 2564 รวบรวมตีพิมพ์เป็นหนังสือมังงะรวมเล่ม (*ทังโกบง*) ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโออาชิโปรดักชัน เริ่มออกอากาศในเดือนมกราคม พ.ศ. 2566

ตัวละคร
-------

วิสเตเรีย (ウィステリア, *Uisuteria*)
ให้เสียงโดย: อายานะ ทาเกตัตสึ
มาร์บัส (マルバス, *Marubasu*)
ให้เสียงโดย: คัตสึยุกิ โคนิชิ
สโนว์ (スノウ, *Sunō*)
ให้เสียงโดย: เรียวตะ โอซากะ
ทาเกนามิ (タケナミ)
ให้เสียงโดย: เคนตาโร คุมาไง
ไดอานา (ダイアナ, *Daiana*)
ให้เสียงโดย: ริสะ อิมายานางิ
นาเบริอุส (ナベリウス, *Naberiusu*)
ให้เสียงโดย: จุนอิจิ สึวาเบะ
นายพลกองอัศวินดาบกางเขน (剣十字騎士団団長, *Kenjūji Kishidan Danchō*)
ให้เสียงโดย: เรียวตาโร โอกิอายุ
อัสตารอธ (アスタロト, *Asutaroto*)
ให้เสียงโดย: ยู โคบายาชิ
ดันตาริออน (ダンタリオン, *Dantarion*)
ให้เสียงโดย: ชุนสึเกะ ทาเกอุจิ
ซิทรี (シトリ, *Shitori*)
ให้เสียงโดย: โยชิตสึงุ มัตสึโอกะ
ลูเธอร์ โรสเวลต์ (ルーサー・ローズヴェルト, *Rūsā Rōzuvueruto*)
ให้เสียงโดย: ยูกิ โอโนะ
วัตสัน (ワトソン, *Watoson*)　
ให้เสียงโดย: อัตสึชิ อาเบะ
โฮมส์ (ホームズ, *Hōmuzu*)　
ให้เสียงโดย: มาโกโตะ ฟุรุกาวะ
มอรี (モリー, *Morī*)
ให้เสียงโดย: จิโตเสะ โมรินางะ
ฮาริเอ็ต (ハリエット, *Harietto*)
ให้เสียงโดย: คาริง โอดะ
อิแบร์ตา (イベルタ, *Iberuta*)
ให้เสียงโดย: การะ ทากาชิมะ
สแตนลีย์ (スタンリー, *Sutanrī*)
ให้เสียงโดย: ฮิเดโนริ ทากาฮาชิ
ชูรา (シュラ)
ให้เสียงโดย: โคตาโร นิชิยามะ
วิเวียน (ビビアン, *Bibian*)
ให้เสียงโดย: อิโอริ ซาเอกิ
ลูเซีย (ルシア, *Rushia*)
ให้เสียงโดย: ชิซึกะ อิโต

อ้างอิง
-------

1. 1 2  "Series: The Tale of the Outcasts". Seven Seas Entertainment. สืบค้นเมื่อ July 16, 2021.
2. 1 2 3 4 5 6 7 8 9 10 11 12 13  WEBサンデー｜ノケモノたちの夜■星野 真. *WebSunday* (ภาษาญี่ปุ่น). Shogakukan. คลังข้อมูลเก่าเก็บจากแหล่งเดิมเมื่อ 2021-08-10. สืบค้นเมื่อ August 29, 2020.
3. 1 2 3  Loo, Egan (August 6, 2022). "Crunchyroll to Stream My One-Hit Kill Sister, Reborn to Master the Blade, Aristocrat's Otherworldly Adventure, Strongest Exorcist In Another World, Reborn as a Vending Machine". *Anime News Network*. สืบค้นเมื่อ August 6, 2022.
4. 1 2 3 4 5 6 7  Cayanan, Joanna (October 10, 2022). "The Tale of the Outcasts Anime Reveals More Cast, Key Visual". *Anime News Network*. สืบค้นเมื่อ October 10, 2022.
5. 1 2 3  Mateo, Alex (November 17, 2022). "The Tale of the Outcasts Anime Reveals 2nd Promo Video, More Cast, Theme Songs, January 8 Premiere". *Anime News Network*. สืบค้นเมื่อ November 17, 2022.
6. 1 2 3 4 5 6 7  Hodgkins, Crystalyn (December 9, 2022). "The tale of outcasts Anime Reveals 7 More Cast Members". *Anime News Network*. สืบค้นเมื่อ December 9, 2022.

แหล่งข้อมูลอื่น
---------------

* เว็บไซต์ทางการของมังงะที่ *Web Sunday* (ญี่ปุ่น)
* เว็บไซต์ทางการของอนิเมะ (ญี่ปุ่น)
* *สัมพันธ์รักรัตติกาล* (มังงะ) ที่เครือข่ายข่าวอนิเมะ
รูปปั้นของสามประสานศักดิ์สิทธิ์นอกโอลด์แทรฟฟอร์ด ประกอบด้วย เบสต์, ลอว์ และชาร์ลตัน
ในวงการฟุตบอล สามประสานศักดิ์สิทธิ์ หมายถึง ผู้เล่นสามคนของแมนเชสเตอร์ยูไนเต็ด ได้แก่ จอร์จ เบสต์, เดนิส ลอว์ และเซอร์บ็อบบี ชาร์ลตัน ซึ่งช่วยให้ยูไนเต็ดกลายเป็นทีมสโมสรจากอังกฤษทีมแรกที่คว้าแชมป์ยูโรเปียนคัพในปี 1968

ชาร์ลตันเป็นสมาชิกของกลุ่มบัสบีเบบส์ ซึ่งเป็นกลุ่มนักเตะดาวรุ่งมากพรสวรรค์ที่นำเข้ามาอยู่ในศูนย์ฝึกเยาวชนของสโมสรโดยเซอร์แมตต์ บัสบี ผู้จัดการทีมและจิมมี เมอร์ฟี ผู้ช่วยของเขา เช่นเดียวกับโจ อาร์มสตรอง แมวมองของสโมสรผู้ค้นพบชาร์ลตันในปี 1953 และเบสต์ในปี 1961 รวมถึงคนอื่น ๆ ลอว์มาจากโตริโนในอิตาลีด้วยค่าตัวเป็นสถิติสโมสรในขณะนั้นที่ 115,000 ปอนด์ในปี 1962 โดยก่อนหน้านี้เคยเล่นให้กับฮัดเดอส์ฟีลด์ทาวน์และแมนเชสเตอร์ซิตี

ชาร์ลตันลงประเดิมสนามให้กับทีมชุดใหญ่ของยูไนเต็ดเมื่อวันที่ 6 ตุลาคม 1956 และยิงได้ 2 ประตูในเกมที่เปิดบ้านชนะชาร์ลตันแอธเลติก 4–2 ลอว์ลงประเดิมสนามให้กับยูไนเต็ดเมื่อวันที่ 18 สิงหาคม 1962 โดยทำประตูในเกมที่เสมอกับเวสต์บรอมมิชอัลเบียน 2–2 แม้ว่าเบสต์จะประเดิมสนามให้กับทีมชุดใหญ่ของยูไนเต็ดในเกมเยือนเวสต์บรอมมิชอัลเบียนเมื่อวันที่ 14 กันยายน 1963 แต่ก็จะไม่เป็นเช่นนั้นจนกว่าจะถึงการแข่งขันแบบย้อนกลับที่พบกันในโอลด์แทรฟฟอร์ดในวันที่ 18 มกราคม 1964 เมื่อทั้ง 3 คนลงเล่นเป็นตัวจริงร่วมกัน ในชัยชนะ 4–1 โดยทั้ง 3 คนทำประตูได้ ซึ่งลอว์ยิงได้ 2 ประตู

ในช่วงทศวรรษที่ 1960 ทั้ง 3 คนได้รับการโหวตให้เป็นผู้ชนะบาลงดอร์ ซึ่งเป็นรางวัลที่มอบให้กับผู้เล่นที่ดีที่สุดในโลก ลอว์ชนะในปี 1964 ชาร์ลตันชนะในปี 1966 และเบสต์ชนะในปี 1968 ตั้งแต่นั้นมา มีเพียงคริสเตียโน โรนัลโดเท่านั้นที่ได้รับรางวัลนี้ขณะเล่นให้กับยูไนเต็ด โดยได้รับรางวัลในปี 2008

อ้างอิง
-------

1. ↑  "Bobby Charlton". *Stretford End – The Official Statistics Website of Manchester United*. สืบค้นเมื่อ 14 December 2014.
2. ↑  "Denis Law". *Stretford End – The Official Statistics Website of Manchester United*. สืบค้นเมื่อ 14 December 2014.
3. ↑  "George Best". *Stretford End – The Official Statistics Website of Manchester United*. สืบค้นเมื่อ 14 December 2014.
4. ↑  Ashby, Ben (12 September 2013). "Secrecy and delight: George Best's first-team debut". *FourFourTwo*. สืบค้นเมื่อ 14 December 2014.
5. ↑  Oscroft, Tim (17 January 2014). "The Trinity: 50 years on". *Manchester United F.C. Official Website*. สืบค้นเมื่อ 14 December 2014.
6. ↑  Norrish, Mike (2 December 2008). "Manchester United's Cristiano Ronaldo wins Ballon d'Or and says best is yet to come". *The Telegraph*. สืบค้นเมื่อ 14 December 2014.
**แสงธรรม ชูมีชัย** นักแสดงหญิงชาวไทย ได้รับตำแหน่งรองนางสาวไทย ประจำปี 2547

ประวัติ
-------

**แสงธรรม ชูมีชัย** เกิดที่จังหวัดร้อยเอ็ด จบการศึกษาชั้นมัธยมศึกษาจากโรงเรียนสตรีศึกษาร้อยเอ็ด จังหวัดร้อยเอ็ด และจบการศึกษาระดับปริญญาตรี จากคณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยขอนแก่น เป็นศิษย์เก่ามหาวิทยาลัยขอนแก่น รุ่นที่ 39 ระดับปริญญาโท โครงการพิเศษ คณะวิทยาการจัดการ มหาวิทยาลัยขอนแก่น สาขาวิชาการท่องเที่ยว

แสงธรรม ชูมีชัย เคยทำงานเป็นนักประชาสัมพันธ์ สังกัดงานประชาสัมพันธ์ กองกลาง มหาวิทยาลัยขอนแก่น ตั้งแต่ปี พ.ศ. 2549 ต่อมาในปี พ.ศ. 2551 จึงได้ย้ายมาทำงานที่งานประชาสัมพันธ์และโสตฯ สำนักงานผู้อำนวยการ ศูนย์หัวใจสิริกิติ์ฯ และเป็นนักทรัพยากรบุคคล กลุ่มงานทรัพยากรบุคคล โรงพยาบาลร้อยเอ็ด ในปี พ.ศ. 2554

เข้าสู่วงการ
------------

### การประกวดนางสาวไทย 2547

เป็นผู้เข้าประกวดนางสาวไทย ประจำปี 2547 และได้รับรางวัลรองนางสาวไทยอันดับหนึ่ง ประจำปี 2547 และได้รับรางวัลอีก 2 รางวัลจากการประกวด คือรางวัลขวัญใจประชาชน และขวัญใจภาคตะวันออกเฉียงเหนือ การประกวดนางสาวไทยในปี 2547 นี้ จัดการประกวดที่ เวทีใหม่ สวนอัมพร ภายใต้แนวคิด "กุหลาบงามสยามนคร" ในปีนี้ ได้เชิญอดีตนางสาวไทยหลายสมัยมาร่วมแสดงในชุด "กุหลาบงามสยามนคร" และที่เป็นที่น่าสนใจที่สุดคือการเชิญ คุณมยุรี วิชัยวัฒนะ (เจริญศิลป์) นางสาวสยาม พ.ศ. 2480 ร่วมแสดงบนเวทีด้วย (ในปี พ.ศ. 2547 นี้ คุณมุยรี มีอายุ 83 ปี) และมีผู้ที่ได้รับตำแหน่งคือ

* นางสาวไทย คือ สิรินทร์ยา สัตยาศัย
* รองอันดับ 1 คือ **แสงธรรม ชูมีชัย**
* รองอันดับ 2 คือ ปรัชนันท์ ลิ้มรัตน์

### มิวสิกวีดีโอ

* อยากเป็นแฟนเธอแทนเขา ศิลปิน ตั๊กแตน ชลดา

ตำแหน่งและรางวัลที่ได้รับ
-------------------------

* รองนางสาวไทย ประจำปี 2547
* รางวัลขวัญใจประชาชน ในการประกวดนางสาวไทย ประจำปี 2547
* รางวัลขวัญใจภาคตะวันออกเฉียงเหนือ ในการประกวด นางสาวไทย รอบคัดเลือกตัวแทนภาคตะวันออกเฉียงเหนือ ประจำปี 2547
* รางวัล "ศิษย์เก่าแห่งความภาคภูมิใจ" จากมหาวิทยาลัยขอนแก่น เป็นผู้มอบ

ดูเพิ่ม
-------

* นางสาวไทย

แหล่งข้อมูลอื่น
---------------

* 
* เก็บถาวร 2016-03-04 ที่ เวย์แบ็กแมชชีน
* 
* เก็บถาวร 2010-10-24 ที่ เวย์แบ็กแมชชีน
* เก็บถาวร 2007-11-09 ที่ เวย์แบ็กแมชชีน
* 
* 
*
ไส้ขนมเบื้องญวน
"ขนมเบื้องญวน" เปลี่ยนทางมาที่นี่ บทความนี้เกี่ยวกับอาหารเวียดนาม สำหรับขนมเบื้องชนิดอื่น ดูที่ ขนมเบื้อง
**บั๊ญแส่ว** (เวียดนาม: *bánh xèo*) หรือที่เรียกกันในประเทศไทยว่า **ขนมเบื้องญวน** เป็นอาหารเวียดนามลักษณะคล้ายแพนเค้กที่ทำจากแป้งข้าวเจ้า น้ำ และผงขมิ้นหรือกะทิ (ในพื้นที่ภาคใต้) ยัดไส้ด้วยมันหมู กุ้ง และถั่วงอกแล้วนำมาทอดในกระทะ ตามธรรมเนียม บั๊ญแส่วจะห่อด้วยใบมัสตาร์ด ใบผักกาด หอม และยัดด้วยใบสะระแหน่ ใบโหระพา หรือสมุนไพรอื่น ๆ แล้วจิ้มด้วยเนื้อกเจิ๊ม (น้ำปลาของเวียดนามที่มีส่วนผสมของน้ำและมะนาว) ในภาคกลางจะรับประทานบั๊ญแส่วกับซอสเตือง (*tương*) ซึ่งประกอบด้วยตับ ซอสฮอยซิน และกระเทียม

บั๊ญแส่วในภาคใต้จะมีขนาดใหญ่เมื่อเปรียบเทียบกับพื้นที่ในภาคกลาง บั๊ญแส่วในภาคใต้จะมีชื่อเรียก ว่า "บั๊ญคว้าย" (*bánh khoái*) หรือไข่เจียวยัดไส้ ซึ่งทุกวันนี้ได้เป็นหนึ่งในอาหารที่คนรู้จักกันดีจากภาคกลาง ทำด้วยแป้งข้าวเจ้าและเพิ่มรสชาติด้วยกับผงขมิ้นแล้วนำไปทอดในกระทะจนกรอบ บั๊ญคว้ายจะยัดไส้ด้วยหมูสับ ไข่ กุ้ง ถั่วงอก ถั่วเขียวบดแล้วก็พับ เวลาจะรับประทานให้ใช้ตะเกียบแยกเป็นชิ้น ๆ และนำมาห่อด้วยผักสมุนไพรสดแล้วจุ่มลงในซอสเตือง ซึ่งประกอบด้วยตับ ซอสฮอยซิน และกระเทียม ส่วนผักสมุนไพรสดต่าง ๆ จะช่วยลดความมันในอาหารทอด 
ในอาหารกัมพูชาจะมีจานที่คล้ายบั๊ญแส่ว เรียกว่า "บาญแชว" (បាញ់​ឆែវ banh chhaew) ส่วนชาวเขมรใต้ที่อยู่เวียดนามภาคใต้ เรียกว่า "นมจากอำแบง" (នំ​ចាក់​អំបែង หรือ នំ​ចាក់​អម្បែង ขนมเทเศษภาชนะแตก)


วิกิตำรามีคู่มือในหัวข้อ ***บั๊ญแส่ว***
นายร้อยตำรวจโท **ขุนรุธรัฐภิรมย์** **สนิบุตร** หรือ **กูบาซา** (มลายู :Tengkubasa Saniputra) เป็นนายตำรวจประจำกองตำรวจภูธรมณฑลปัตตานี

ประวัติ
-------

นายร้อยตำรวจโท ขุนรุธรัฐภิรมย์ สนิบุตร หรือ กูบาซา เป็นบุตรของ ตนกูฮุสเซ็น เชื้อสายราชวงศ์กลันตัน มีศักดิ์เป็นปนัดดา(เหลน) ในสุลต่านมฮัมหมัดที่ 2 หรือ พระยากลันตัน (ตวนสนิปากแดง) ต่อมาได้รับบรรดาศักดิ์เป็นพระยาเดชานุชิตมหิศรายานุกูล วิบูลย์ภักดี ศรีสุลต่านมะฮัมมัด รัตนธาดามหาปธานาธิการ และมีศักดิ์เป็นเหลนพระยาวิชิตภักดีศรีสุรวังษารัตนาณาเขตรประเทศราช (เต็งกูปูเตะ) เจ้าเมืองปัตตานีฝั่งมารดา(ตนกูแมะ)

ขุนรุธรัฐภิรมย์ หรือ กูบาซา ได้รับพระราชทานนามสกุล "สนิบุตร" ปู่ทวดชื่อพระยาเดชานุชิตมหิศรายานุกูล วิบูลย์ภักดี ศรีสุลต่านมะฮัมมัด รัตนธาดามหาปธานาธิการ (พระยากลันตัน ตวนสนิปากแดง หรือ สุลต่านมูฮัมหมัดที่2 ) เป็นต้นตระกูล สนิบุตร โดยคำว่า"สนิ" กร่อนมาจาก "ตวนสนิ" พระนามเดิมของสุลต่านมูฮัมหมัดที่2 อักษรโรมันสะกดคำว่า สนิบุตร ตรงตามภาษามลายูสันสกฤต คือ "Saniputra" ทายาทมักจะเขียนเป็น สะนิบุตร สนิบุตร สหนิบุตร สนิบุตรา และ สหนิบุตร์ ตามคำอ่านของภาษามลายู

อ้างอิง
-------

1. ↑  สายสกุลสนิบุตร
2. ↑  นามสกุลพระราชทานในรัชกาลที่6 พระราชวังพญาไท
3. ↑  ราชกิจจานุเบกษา นามสกุลพระราชทาน เล่ม32 หน้า1061
ซีรีส์การ์ตูนจีน

***ประวัติศาสตร์จีนเเบบเหมียวเหมียว*** (จีน: 如果歷史是一群喵; พินอิน: *Rúguǒ Lìshǐ Shì Yīqún Miāo*) เป็นซีรีส์การ์ตูนจีนออนไลน์ที่สร้างจากประวัติศาสตร์จีนเป็นโครงเรื่องหลักและอิงข้อมูลจากตำราจีนโบราณ บอกเล่าประวัติศาสตร์จีนในยุคต่าง ๆ ในรูปแบบที่ตลกขบขันและเข้าใจง่าย โดยให้ตัวละครแมวต่าง ๆ มารับบทแสดงเป็นบุคคลสำคัญในประวัติศาสตร์แต่ละยุค วาดภาพโดยเฝย์ จื้อ (肥志) เผยแพร่ทางเว็บไซต์ซินล่างเวย์ปั๋วตั้งแต่วันที่ 8 มีนาคม พ.ศ. 2560 ได้รับการดัดแปลงเป็นแอนิเมชัน เริ่มฉายเมื่อวันที่ 2 กันยายน พ.ศ. 2561 ทางปีลีปีลีและมีกู ในขณะที่การ์ตูนออนไลน์เผยแพร่ทางซินล่างเวย์ปั๋ว, ปีลีปีลี, บัญชีสาธารณะวีแชต และแพลตฟอร์มอื่น ๆ

การ์ตูนมีลิขสิทธิ์ตีพิมพ์เป็นหนังสือในประเทศไทยโดยสำนักพิมพ์นานมีบุ๊คส์ ตีพิมพ์ตั้งแต่ปี พ.ศ. 2566

อ้างอิง
-------

1. ↑  我是肥志 (2017-03-08). "#如果历史是一群喵# 【第一回】" (ภาษาจีน). 新浪微博. คลังข้อมูลเก่าเก็บจากแหล่งเดิมเมื่อ 2022-03-15. สืบค้นเมื่อ 2022-01-01.
2. ↑  哔哩哔哩番剧. "如果历史是一群喵 1-3季". *www.bilibili.com* (ภาษาจีนตัวย่อ). คลังข้อมูลเก่าเก็บจากแหล่งเดิมเมื่อ 2022-06-13. สืบค้นเมื่อ 2022-01-01.
**ววาดีสวัฟ ชปิลมัน** (เสียงอ่านภาษาโปแลนด์: [vwaˈdɨswaf ˈʂpʲilman]; 5 ธันวาคม ค.ศ. 1911 – 6 กรกฎาคม ค.ศ. 2000) เป็นนักเปียโนและนักแต่งเพลงคลาสิคชาวโปแลนด์ที่มีเชื้อสายชาวยิว ชปิลมันเป็นที่รู้จักกันอย่างกว้างขวางว่าเป็นบุคคลสำคัญในภาพยนตร์เรื่อง *สงคราม ความหวัง บัลลังก์ เกียรติยศ* ปี ค.ศ. 2002 ที่ถูกกำกับโดยโรมัน โปลันสกี ซึ่งถูกอ้างอิงจากเรื่องราวอัตชีวประวัติของสปิลมัน ที่เขาเอาชีวิตรอดในกรุงวอร์ซอภายใต้การยึดครองของเยอรมันและการฆ่าล้างเผ่าพันธุ์ของนาซีมาได้อย่างไร

ชปิลมันได้เรียนวิชาเปียโนที่สถาบันดนตรีในกรุงเบอร์ลินและกรุงวอร์ซอ เขาได้กลายเป็นคนดังยอดนิยมในรายการวิทยุโปแลนด์และในคอนเสิร์ต จากการถูกกักตัวไว้ในวอร์ซอเกตโตภายหลังจากเยอรมันบุกครองโปแลนด์ ชปิลมันได้ใช้เวลาสองปีในการหลบซ่อนตัว ในช่วงสุดท้ายของการหลบซ่อนตัวของเขา เขาได้รับความช่วยเหลือจากเจ้าหน้าที่นายทหารเยอรมันที่ชิงชังต่อนโยบายนาซี หลังสงครามโลกครั้งที่สอง ชปิลมันได้เริ่มต้นใหม่กับอาชีพของเขาในรายการวิทยุโปแลนด์ ชปิลมันยังเป็นนักแต่งเพลงที่สมบูรณ์แบบ ผลงานของเขาได้รวมถึงเพลงนับร้อยเพลง และวงดนตรีที่มีเครื่องดนตรีหลายชิ้น

อาชีพในฐานะที่เป็นนักเปียโน
---------------------------

ชปิลมันได้เริ่มเรียนวิชาเปียโนที่สถานบันดนตรีชอแป็งในกรุงวอร์ซอ, โปแลนด์ ที่นั้นเขาได้เรียนการเล่นเปียโนกับ Aleksander Michałowski และ Józef Śmidowicz ลูกศิษย์รุ่นแรกและรุ่นที่สองของฟรันทซ์ ลิสท์ ในปี ค.ศ. 1931 เขาได้เป็นนักเรียนของสถานศึกษาศิลปะที่มีชื่อเสียงในกรุงเบอร์ลิน, เยอรมนี ซึ่งได้เรียนกับ Artur Schnabel, Franz Schreker และ Leonid Kreutzer ภายหลังจากอดอล์ฟ ฮิตเลอร์ได้รับตำแหน่งเป็นนายกรัฐมนตรีเยอรมนีในปี ค.ศ. 1933 ชปิลมันได้เดินทางกลับกรุงวอร์ซอ ที่ซึ่งเขาได้กลายเป็นนักเปียโนและนักแต่งเพลงที่โด่งดังอย่างรวดเร็วที่มีทั้งเพลงคลาสสิคและเพลงยอดนิยม ในฐานะที่เป็นศิลปินเดี่ยว เขายังได้เป็นหุ้นส่วนของ

อ้างอิง
-------

1. ↑  "Wladyslaw Szpilman". *boosey.com*.
2. ↑  "The Pianist – Wladyslaw Szpilman – Homepage". *szpilman.net*.
**จอมยุทธ์อุ้ยเสี่ยวป้อ** (อังกฤษ: The Duke of Mount Deer) ภาพยนตร์จีนชุด แนวกำลังภายใน ตลก และอิงประวัติศาสตร์สร้างจาก
นวนิยายสุดคลาสสิกเรื่องสุดท้ายของ กิมย้ง ออกอากาศตั้งแต่วันที่ 9 กรกฎาคม - 31 สิงหาคม 2527 ทางช่อง ทีวีบี นำแสดงโดย เหลียงเฉาเหว่ย หลิวเต๋อหัว และ หลิวเจียหลิง

นักแสดง
-------

* เหลียงเฉาเหว่ย - อุ้ยเสี่ยวป้อ
* หลิวเต๋อหัว - จักรพรรดิคังซี
* หลิวเจียหลิง - ฟางอี๋
* อู๋ จวินหรู - เจิ้งโหยว

เนื้อเรื่องย่อ
--------------

เรื่องราวของ **อุ้ยเสี่ยวป้อ** (เหลียงเฉาเหว่ย) ชายหนุ่มจอมกะล่อน
จากหอลี่ชุนแห่ง หยางโจว ที่จับพลัดจับผลูได้เข้าไปในวังหลวงและ
กลายเป็นพระสหายสนิทของ **จักรพรรดิคังซี** (หลิวเต๋อหัว) และได้เข้าไปพัวพันกับเรื่องราวในยุทธภพทำให้เขาได้พบกับภรรยาสาวสวยถึง 7 คน

เรตติ้ง
-------

อุ้ยเสี่ยวป้อ เวอร์ชั่น เหลียงเฉาเหว่ย ได้รับความนิยมในฮ่องกง เป็นอย่างดี

### ในฮ่องกง

ติด สิบอันดับแรกละครที่มีเรตติ้งเฉลี่ยสูงสุดแห่งปีค.ศ. 1984

### ทั่วโลก

ได้เรตติ้งกลาง ๆ ในระดับเอเชียและทั่วทุกกมุมโลกที่ละครเรื่องนี้นำไปออกอากาศตามที่ต่าง ๆ

แหล่งข้อมูลอื่น
---------------
เรื่องสั้นโดยอาร์เธอร์ โคนัน ดอยล์ ที่มีเชอร์ล็อก โฮมส์เป็นตัวละครสำคัญ

"**ล่ามภาษากรีก**" (อังกฤษ: The Adventure of the Greek Interpreter) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน *นิตยสารสแตรนด์*ในสหราชอาณาจักรในเดือนกันยายน ค.ศ. 1893 และในนิตยสาร*ฮาเพอส์วีกลี*ในสหรัฐอเมริกาเมื่อวันที่ 16 กันยายน ค.ศ. 1893 เป็นเรื่องสั้นลำดับที่ 10 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *เรื่องสั้นเชอร์ล็อก โฮมส์ ชุด จดหมายเหตุ*ในฉบับที่ตีพิมพ์ในอังกฤษ และเป็นลำดับที่ 9 จากทั้งหมด 11 เรื่องใน *เรื่องสั้นเชอร์ล็อก โฮมส์ ชุด จดหมายเหตุ* ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว") เรื่องสั้นเรื่อง "ล่ามภาษากรีก" เป็นเรื่องที่เป็นการเปิดตัวตัวละครไมครอฟต์ โฮมส์ที่เป็นพี่ชายของเชอร์ล็อก โฮมส์ ดอยล์จัดอันดับให้ "ล่ามภาษากรีก" อยู่ในอันดับที่ 17 ในรายการเรื่องสั้นของโฮมส์ 19 เรื่องที่ชื่นชอบ

ประวัติการตีพิมพ์
-----------------

"ล่ามภาษากรีก" ตีพิมพ์ครั้งแรกในสหราชอาณาจักรใน*นิตยสารสแตรนด์*เมื่อเดือนกันยายน ค.ศ. 1893 และในสหรัฐอเมริกาในนิตยสาร*ฮาเพอส์วีกลี* (ในชื่อเรื่องภาษาอังกฤษว่า "The Greek Interpreter") เมื่อวันที่ 16 กันยายน ค.ศ. 1893 และยังตีพิมพ์ใน*นิตยสารสแตรนด์*ฉบับสหรัฐเมื่อเดือนตุลาคม ค.ศ. 1893 ใน*นิตยสารสแตรนด์*มีภาพวาดประกอบเนื้อเรื่อง 8 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี* เรื่องสั้นถูกรวมในหนังสือรวมเรื่องสั้น *เรื่องสั้นเชอร์ล็อก โฮมส์ ชุด จดหมายเหตุ* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

อ้างอิงและบรรณานุกรม
--------------------

อ้างอิง

1. 1 2  Smith (2014), p. 98.
2. 1 2  "Harper's Weekly. v.37 1893". *HathiTrust Digital Library*. สืบค้นเมื่อ 12 November 2020.
3. 1 2  Cawthorne (2011), p. 90.
4. ↑  Cawthorne (2011), p. 75.

บรรณานุกรม
* Cawthorne, Nigel (2011). *A Brief History of Sherlock Holmes*. Running Press. ISBN 978-0762444083.
* Dickerson, Ian (2019). *Sherlock Holmes and His Adventures on American Radio*. BearManor Media. ISBN 978-1629335087.
* Smith, Daniel (2014) [2009]. *The Sherlock Holmes Companion: An Elementary Guide* (Updated ed.). Aurum Press. ISBN 978-1-78131-404-3.

แหล่งข้อมูลอื่น
---------------

* ข้อความเต็มของ ล่ามภาษากรีก ที่วิกิซอร์ซ
* วิกิมีเดียคอมมอนส์มีสื่อเกี่ยวกับ ล่ามภาษากรีก
* *เชอร์ล็อก โฮมส์ ชุดจดหมายเหตุ* รวมถึงเรื่อง *ล่ามภาษากรีก* ที่ Standard Ebooks

| * ด
* ค
* ก
*เรื่องสั้นเชอร์ล็อก โฮมส์ ชุด จดหมายเหตุ* โดย อาร์เธอร์ โคนัน ดอยล์ |
| --- |
| 
* "ม้าตัวเก็งหาย"
* "ตามพิฆาต"
* "หน้าเหลือง"
* "อุบายสับตัว"
* "เรือบรรทุกนักโทษ"
* "ปริศนาลายแทง"
* "จดหมายนัดพบ"
* "ชายหลังค่อม"
* "จองเวร"
* "ล่ามภาษากรีก"
* "สัญญานาวี"
* "ปัจฉิมปัญหา"

 |
| 
* *แรงพยาบาท*
* *จัตวาลักษณ์*
* *การผจญภัย*
* *จดหมายเหตุ*
* *หมาผลาญตระกูล*
* *คืนชีพ*
* *หุบเขาแห่งภัย*
* *ลาโรง*
* *บันทึกคดี*

 |
ม้าสายลมบนธงมนตร์ในสาธารณรัฐตูวา
**ม้าสายลม** (อังกฤษ: wind horse) หรือในภาษาทิเบตเรียก ***ลุงตา*** (ทิเบต: རླུང་རྟ་, ไวลี: *rlung rta*) เป็นสัญลักษณ์แทนวิญญาณมนุษย์ในธรรมเนียมลัทธิชามานของเอเชียตะวันออกและเอเชียกลาง ในศาสนาพุทธแบบทิเบตถือว่าเป็นองค์ประกอบสำคัญในสัตว์สี่ชนิดที่แทนทิศทั้งสี่รวมถึงเป็นสัญลักษณ์แทนแนวคิดของความโชคดีและความเป็นอยู่ที่ดี นอกจากนี้คำว่า *ลุงตา* ยังเป็นชื่อเรียกของธงมนตร์รูปแบบที่มีรูปสัตว์ห้าชนิด ส่วนในมองโกเลียซึ่งเรียกม้าสายลมว่า ***คีย์โมรี*** (มองโกเลีย: хийморь, Khiimori) ยังใช้คำเดียวกันนี้ยังอาจเรียกแทนคำว่าวิญญาณ ม้าสายลมยังถูกนำมาประยุกต์เป็นรูปของตราแผ่นดินของมองโกเลียเช่นกัน

ในวัฒนธรรมทิเบตนั้น ศาสนาพุทธ (ไวลี: *lha chos*, "พระธรรมเลิศล้ำ") กับศาสนาพื้นถิ่น (ไวลี: *mi chos*, "พระธรรมมนุษย์") ดำรงอยู่ร่วมกัน ม้าสายลมเป็นองค์ประกอบหลักที่ปรากฏในศาสนาพื้นถิ่น และเป็นสัญลักษณ์ของทางโลกหรือของฆราวาส มากกว่าจะเป็นแนวคิดในศาสนาพุทธ ดังที่อธิบายไว้โดยนักวิชาการด้านทิเบต ซัมเตน จี คาร์มาย แม้เดิมที ม้าสายลมจะไม่เกี่ยวข้องกับศาสนาพุทธ แต่ต่อมาก็ได้ผสมกลมกลืนเข้าเป็นองค์ประกอบทางศาสนาของพุทธ โดยเฉพาะอย่างยิ่ง ลามะสมัยศตวรรษที่ 19 ในขบวนการริเม โดยเฉพาะจู มีพัม เริ่มที่จะผสานลัทธิชามานพื้นถิ่น ตำนานมุขปาฐะ ตันตระแบบพุทธ ลัทธิเต๋า จงเชนและ กาลจักรตันตระเข้าด้วยกันอย่างเป็นระบบ ที่ซึ่งม้าสายลมกลายมาเป็นสัญลักษณ์ที่มีความพุทธมากขึ้น และถูกนำมาประยุกต์ใช้ในทางศาสนาพุทธแบบทิเบตเรื่อยมา

ม้าสายลมมีหลายความหมาย ความหมายที่นิยมตีความในคติของทิเบตคือม้าสายลมเป็นสัญลักษณ์ของความเป็นอยู่ที่ดีและโชคดี แนวคิดนี้ปรากฏในคำกล่าวเช่น *rlung rta dar ba* (ม้าสายลมเพิ่มขึ้น) สำหรับแทนเมื่อเรื่องดี ๆ เกิดขึ้น

อ้างอิง
-------

1. ↑  Davidson, Ronald M. (2005). *Tibetan Renaissance : tantric Buddhism in the rebirth of Tibetan culture*. New York, NY [u.a.]: Columbia Univ. Press. p. 76. ISBN 9780231134705.
2. 1 2 3  Karmay, Samten G. *The Arrow and the Spindle: Studies in History, Myths, Rituals and Beliefs in Tibet.* Mandala Publishing: 1998 pg. 415
3. ↑  Kornman, Robin. "The Influence of the Epic of King Gesar on Chogyam Trungpa," in *Recalling Chogyam Trungpa*, edit. Fabrice Midal. pgs 369-370
**มีร์จา มุฮัมหมัด ศรีรัช อุดดอลา** (เบงกอล: মির্জা মুহম্মদ সিরাজউদ্দৌলা) เป็นขุนนางผู้ครองเบงกอลคนสุดท้ายภายใต้จักรวรรดิโมกุล ก่อนที่เบงกอลจะถูกบริษัทอินเดียตะวันออกของบริเตนเข้าปกครองและแผ่ขยายดินแดนไปทั่งอนุทวีปอินเดีย เขาขึ้นครองตำแหน่งเจ้าพระยาเบงกอลต่อจาก อาลีวาร์ดี คาน ผู้เป็นตาในปี 1756 ขณะมีอายุได้ 23 ปี เขาใช้นโยบายแข็งกร้าวต่ออังกฤษและส่งทหารเข้ายึดเมืองกัลกัตตาซึ่งอยู่ในบังคับของอังกฤษ อย่างไรก็ตาม ในศึกกับอังกฤษนั้น เขาถูกทรยศโดยมีร์ จาฟาร์ แม่ทัพในยุทธการที่ปลาศี ส่งผลให้กองทหารอังกฤษของพันเอกรอเบิร์ต ไคลฟ์ เข้ายึดและปกครองแคว้นเบงกอลทั้งหมด 

ในขณะที่ยุทธการที่ปลาศีกำลังดำเนินอยู่ ฝ่ายเบงกอลก็สูญเสียมีร์ มาดาม แม่ทัพคนสำคัญและคนสนิทของศรีรัช ศรีรัชเสียใจกับความสูญเสียนี้ และขอคำปรึกษาจากมีร์ จาฟาร์ ซึ่งก็ได้รับคำแนะนำว่าควรถอนทัพในวันนั้น แล้วศรีรัชได้ทำสิ่งผิดพลาดที่สุดโดยการสั่งให้ยุติการรบ ซึ่งโดยคำสั่งนั้น ทหารแต่ละกรมกองต้องกลับค่ายของตน เป็นการเปิดโอกาสให้พันเอกไคลฟ์ นำกำลังอังกฤษเข้าโจมตีทหารเบงกอลที่กำลังกลับเข้าค่าย

การจู่โจมฉับพลับทำให้กองทหารเบงกอลสูญเสียระเบียบ เมื่อคิดได้ว่าไม่มีทางสู้ ศรีรัชก็รีบหนีลงเรือเล็ก แต่เมื่อไปถึงปัฏนาเขาก็ถูกจับกุมโดยทหารของจาฟาร์ เขาถูกนำตัวไปประหารชีวิตในวันที่ 2 กรกฎาคม 1757 โดยคำสั่งของมีร์ มีรุน บุตรชายของจาฟาร์ ซึ่งเป็นหนึ่งในข้อตกลงระหว่างจาฟาร์กับบริษัทฯ

อ้างอิง
-------

1. ↑  Sushil Chaudhury and KM Mohsin (2012), "Sirajuddaula", ใน Sirajul Islam and Ahmed A. Jamal (บ.ก.), *Banglapedia: National Encyclopedia of Bangladesh* (Second ed.), Asiatic Society of Bangladesh
**พีระมิดประชากร** เป็นกราฟแท่งประเภทหนึ่งที่ใช้แสดงโครงสร้างอายุของเพศของประชากรในประเทศ เมือง หรือพื้นที่อื่น ๆ แกนนอนแบ่งเป็นจำนวนประชากรหรือร้อยละของประชากร ส่วนแกนตั้งจะแสดงช่วงอายุของประชากรไว้ตรงกลางของพีระมิด ซึ่งจะแสดงเป็นช่วง 10 ปี, 5 ปี, หริอ 1 ปีก็ได้ โดยปรกติจะใช้ช่วง 5 ปี ส่วนล่างของพีระมิดเรียกว่า**ฐาน** ซึ่งแสดงประชากรวัยเด็กของประเทศนั้น ๆ ขณะที่ส่วนยอดแสดงประชากรสูงวัย ซีกซ้ายของพีระมิดแสดงประชากรเพศชาย ส่วนซีกขวาแสดงประชากรเพศหญิง

ประเภทของพีระมิดประชากร
-----------------------

พีระมิดประชากรทั้ง 4 ขั้น
ประชากรเพิ่มอย่างรวดเร็ว
พีระมิดประชากรมีฐานกว้างเนื่องจากอัตราเพิ่มตามธรรมชาติสูง ประชากรวัยเด็กมีจำนวนมาก อาทิ ประเทศอัฟกานิสถาน

ประชากรเพิ่มปานกลางและเริ่มลดลง
พีระมิดประชากรมีฐานกว้าง แต่กลุ่มอายุ 10 ปีขึ้นไปมีแนวโน้มลดลง อัตราเพิ่มตามธรรมชาติคือร้อยละ 1.2 ในกรณีนี้ประชากรวัยแรงงานยังคงมีจำนวนมากพอที่จะดูแลประชากรวัยพึ่งพิง อาทิ ประเทศศรีลังกา

ประชากรเพิ่มช้า
พีระมิดประชากรมีฐานที่เริ่มกิ่วเข้า ประชากรกลุ่มอายุ 20-24 ปีเป็นกลุ่มที่มีจำนวนมากที่สุด รองลงมาคือกลุ่มอายุ 50-54 ปี ซึ่งยังคงอยู่ในวัยแรงงาน อัตราเพิ่มตามธรรมชาติคือร้อยละ 0.5 ประชากรสูงวัยมีแนวโน้มเพิ่มขึ้น ซึ่งต้องการการดูแลมากขึ้น โดยเฉพาะการรักษาพยาบาล อาทิ สหรัฐอเมริกา

ประชากรลด
พีระมิดประชากรมีฐานที่เริ่มกิ่วเข้า เนื่องจากอัตราเพิ่มตามธรรมชาติที่ต่ำมาก คือ ร้อยละ -0.1 นั่นคือ มีอัตราตายสูงกว่าอัตราเกิด ประชากรสูงอายุมีแนวโน้มเพิ่มขึ้น ในกรณีนี้จะมีปัญหาขาดแคลนแรงงานในอนาคต อาทิ ประเทศอิตาลี

อ้างอิง
-------

1. ↑  มาตรินี รักษ์ตานนท์ชัย. **ภูมิศาสตร์มนุษย์**. กรุงเทพมหานคร: มูลนิธิ สอวน. (หน้า 15)
2. ↑  มาตรินี รักษ์ตานนท์ชัย. **ภูมิศาสตร์มนุษย์**. กรุงเทพมหานคร: มูลนิธิ สอวน. (หน้า 17)
วิทยาลัยอีตัน หรือ บางครั้งเรียกสั้นๆว่า **อีตัน** (อังกฤษ: Eton College) เป็นโรงเรียนมัธยมชื่อดังแห่งหนึ่งของอังกฤษ รับเฉพาะนักเรียนชาย อายุระหว่าง 13-18 ปี โรงเรียนมีนักเรียนทั้งหมด 1,300 คน นักเรียนทุกคนที่เรียนที่นี่ต้องเรียนในหลักสูตรโรงเรียนประจำ การเรียนที่นี้นอกเหนือจากการเรียนแล้ว ยังต้องเรียนรู้เรื่องมารยาท บุคลิกภาพ อีกด้วย เพื่อให้นักเรียนที่นี่จบมามีคุณภาพมากที่สุด ทำให้ อีตัน ขึ้นชื่อว่า "เป็นโรงเรียนที่ผู้ดีที่สุดในโลก" และยังเป็นโรงเรียนหลวงแห่งหนึ่งของอังกฤษที่ไม่ใช่ของรัฐบาลแต่เป็นเอกชน วิทยาลัยอีตันก่อตั้งโดย พระเจ้าเฮนรีที่ 6 แห่งอังกฤษ ในปี ค.ศ. 1440 กล่าวได้ว่าเป็นโรงเรียนที่เก่าแก่ที่สุดโรงเรียนหนึ่งของอังกฤษ

อีตันมีนักเรียนเก่าที่ได้เป็นนายกรัฐมนตรีอังกฤษถึง 18 คน รวมถึงเดวิด แคเมอรอน อดีตนายกรัฐมนตรีและมีศิษย์เก่าที่มีชื่อเสียงอีกมากมาย รวมทั้งเจ้าชายจากอังกฤษ เจ้าชายวิลเลี่ยมและ เจ้าแฮร์รี รวมถึงพระมหากษัตริย์ไทย พระบาทสมเด็จพระปกเกล้าเจ้าอยู่หัว อดีตนายกรัฐมนตรีของไทย อภิสิทธิ์ เวชชาชีวะ

วิทยาลัยอีตัน ได้การยกย่องจาก นิตยสารมากมาย ว่าเป็น "โรงเรียนมัธยมที่ดีสุดของโลก" แม้แต่นิตยสาร "เดอะกู้ดสคูลส์ไกด์ (The Good Schools Guide)" ก็ยกย่องให้ นักเรียนชายอีตันเป็นนักเรียนที่ดูดีที่สุด วิทยาลัยอีตันเป็นหนึ่งในกลุ่มโรงเรียน G20 Schools แห่งอังกฤษ

ศิษย์เก่าที่มีชื่อเสียง
-----------------------

### พระราชวงศ์อังกฤษ

* เจ้าชายเฮนรี ดยุกแห่งกลอสเตอร์
* เจ้าชายริชาร์ด ดยุกแห่งกลอสเตอร์
* เจ้าชายวิลเลียม
* เจ้าชายแฮร์รี
* เดวิด อาร์มสตรอง-โจนส์ เอิร์ลที่ 2 แห่งสโนว์ดอน

### นายกรัฐมนตรี

* อเล็ก ดักลัส-ฮิวม์
* เดวิด แคเมอรอน
* บอริส จอห์นสัน

### อื่น ๆ

* ทอม ฮิดเดิลสตัน - นักแสดง

#### ชาวไทย

* พระบาทสมเด็จพระปกเกล้าเจ้าอยู่หัว
* พลตรี พระเจ้าวรวงศ์เธอพระองค์เจ้าเฉลิมพลทิฆัมพร
* พระวรวงศ์เธอ พระองค์เจ้าพีรพงศ์ภาณุเดช
* อภิสิทธิ์ เวชชาชีวะ
* พริษฐ์ วัชรสินธุ

อ้างอิง
-------

1. ↑
2. ↑
3. ↑
ในชื่อบุคคลญี่ปุ่นนี้นามสกุลคือ  *ยูกิโอะ*

**มิชิมะ ยูกิโอะ** (ญี่ปุ่น: 三島 由紀夫; โรมาจิ: *Mishima Yukio*) เป็นนามปากกาของ **ฮิราโอกะ คิมิตาเกะ** (ญี่ปุ่น: 平岡 公威; โรมาจิ: *Hiraoka Kimitake*; 14 มกราคม ค.ศ. 1925 - 25 พฤศจิกายน ค.ศ. 1970) เป็นกวีและนักเขียนชาวญี่ปุ่น ได้รับการยอมรับว่าเป็นนักเขียนท่านหนึ่งที่มีผลงานเป็นที่ยอมรับ ยูกิโอะเคยได้รับการเสนอชื่อเข้าชิงรางวัลโนเบลสาขาวรรณกรรมถึง 3 ครั้ง และเกือบได้รับรางวัลนี้ในปี ค.ศ. 1968 (แต่คาวาบาตะ ยาซูนาริได้รับรางวัลแทน)

ประวัติ
-------

มิชิมะ ยูกิโอะ หรือชื่อเกิดว่า ฮิราโอกะ คิมิตาเกะ เกิดเมื่อ ค.ศ. 1925 ในครอบครัวที่มีบรรพบุรุษเป็นซามูไร ตอนยังเป็นเด็ก ยูกิโอะอาศัยอยู่กับคุณย่า จนถึงปี ค.ศ. 1937 เขาก็ย้ายกลับไปอยู่กับครอบครัว ยูกิโอะเป็นเด็กเรียนดี และสนใจในวรรณกรรมตะวันตก งานเขียนของเขาได้รับการตีพิมพ์ตั้งแต่สมัยเขาอยู่ชั้นมัธยมศึกษา เมื่อเรียนกฎหมายที่มหาวิทยาลัยโตเกียว เขาก็เปลี่ยนมาใช้นามปากกา "มิชิมะ ยูกิโอะ" เพื่อปกปิดอายุตัวเอง หลังเรียนจบ ยูกิโอะทำงานในกระทรวงการคลัง แต่ต่อมาก็ลาออกมาเขียนนิยาย เขามีแนวคิดที่จะฟื้นฟู "บูชิโด" และต่อต้านการพัฒนาแบบตะวันตกของญี่ปุ่น ยูกิโอะเชื่อในลัทธิชาตินิยมสุดโต่ง และ มีความคิดฟื้นฟูจักรพรรดิโชวะให้กลับไปมีอำนาจสูงสุดในญี่ปุ่น เพื่อแสดงความรับผิดชอบที่ญี่ปุ่นแพ้สงครามโลกครั้งที่สอง ที่มาพร้อมกับอิทธิพลของตะวันตก โดยเฉพาะในช่วงการยึดครองญี่ปุ่น และ ช่วงหลังการลงนามสนธิสัญญาซานฟรานซิสโก จึงเริ่มรวบรวมผู้คน จนในวันที่ 25 พฤศจิกายน ค.ศ. 1970 ยูกิโอะและพรรคพวกอีก 4 คนก็บุกยึดศูนย์บัญชาการกองกำลังป้องกันตนเองญี่ปุ่น จับผู้บัญชาการเป็นตัวประกัน และปลุกระดมให้กองทัพก่อรัฐประหาร แต่ไม่เป็นผล ยูกิโอะจึงกระทำเซ็ปปูกุ หรือคว้านท้องตัวเอง

ชีวิตส่วนตัว
------------

นอกจากจะเป็นนักเขียน ยูกิโอะยังเป็นเคยแสดงภาพยนตร์มาแล้ว 5 เรื่อง นอกจากนี้เขายังฝึกเพาะกายและศิลปะการต่อสู้อื่น ๆ อีกด้วย

ด้านความสัมพันธ์ เขาเคยคบหากับโชดะ มิจิโกะ (ต่อมาโชดะเข้าพิธีอภิเษกสมรสกับสมเด็จพระจักรพรรดิอากิฮิโตะและทรงขึ้นเป็นสมเด็จพระจักรพรรดินีมิจิโกะ) ต่อมายูกิโอะสมรสกับซูงิยามะ โยโกะในปี ค.ศ. 1958 ทั้งคู่มีบุตรด้วยกัน 2 คน

อ้างอิง
-------

1. ↑  YUKIO MISHIMA - BIOGRAPHY
2. ↑  Revealing the many masks of Mishima
3. ↑  A View of the Snowy Mountain :: 1941-1964
4. ↑  "Yukio Mishima -- C.M. Stassel". คลังข้อมูลเก่าเก็บจากแหล่งเดิมเมื่อ 2020-08-15. สืบค้นเมื่อ 2015-03-01.
5. ↑  Yukio Mishima Essay - Mishima, Yukio
6. ↑  MISHIMA’S SUICIDE
7. ↑  Yukio Mishima by iMDb
8. ↑  Sun and Steel
9. ↑  The Man Who Would Be Samurai

แหล่งข้อมูลอื่น
---------------

* flagสถานีย่อยประเทศญี่ปุ่น
* สถานีย่อยโลกวรรณศิลป์

* วิกิมีเดียคอมมอนส์มีสื่อเกี่ยวกับ ยูกิโอะ มิชิมะ

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF
	+ 2

 |
| ประจำชาติ | 
* นอร์เวย์
* ชิลี
* สเปน
	+ 2
* ฝรั่งเศส
* BnF data
* อาร์เจนตินา
* กาตาลุญญา
* เยอรมนี
* <โรงละครแห่งความจริง ยอมรับมันนabbr title="Mishima, Yukio">อิตาลี
* อิสราเอล
	+ 2
* เบลเยียม
* สหรัฐ
* สวีเดน
* ลัตเวีย
* ญี่ปุ่น
* เช็กเกีย
* ออสเตรเลีย
* กรีซ
* เกาหลี
* โครเอเชีย
* เนเธอร์แลนด์
* โปแลนด์
* โปรตุเกส
* รัสเซีย

 |
| วิชาการ | 
* CiNii

 |
| ศิลปิน | 
* มิวสิกเบรนซ์

 |
| ประชาชน | 
* Deutsche Biographie
* Trove

 |
| อื่น ๆ | 
* SNAC
* IdRef

 |
สะพานอัตตรัน ใกล้มอละมไยน์
**แม่น้ำอัตตรัน** (พม่า: အတ္တရံမြစ်) เป็นแม่น้ำสายหนึ่งในประเทศพม่า (ส่วนใหญ่ของลำน้ำ) และประเทศไทย (ต้นน้ำ) ในประเทศไทยมักเรียก **แม่น้ำกษัตริย์** บรรจบเข้ากับแม่น้ำไจและแม่น้ำสาละวิน ใกล้เมืองมอละมไยน์ ลำน้ำสาขาหลักของแม่น้ำอัตตรันคือแม่น้ำซะมี แม่น้ำอัตตรันและแม่น้ำสาขาเริ่มต้นใกล้ชายแดนไทย–พม่า แล้วไหลไปทางทิศตะวันตกเฉียงเหนือ

ปลาหลายชนิดที่บางครั้งพบเห็นในการค้าขายสำหรับตู้ปลานั้น มีถิ่นกำเนิดในลุ่มแม่น้ำอัตตรัน เช่น ปลาหมูลายเมฆ (*Botia kubotai*), ปลาแป้นหัวโหนก (*Parambassis pulcinella*), *ปลาซิวตาเขียว*

อ้างอิง
-------

1. 1 2  Vidthayanon, C. (2012). "*Botia kubotai*". *The IUCN Red List of Threatened Species*. IUCN. **2012**: e.T180972A1683769. doi:10.2305/IUCN.UK.2012-1.RLTS.T180972A1683769.en. สืบค้นเมื่อ 9 January 2018.
2. ↑  Vidthayanon, C. (2012). "*Parambassis pulcinella*". *The IUCN Red List of Threatened Species*. IUCN. **2012**: e.T181168A1705782. doi:10.2305/IUCN.UK.2012-1.RLTS.T181168A1705782.en. สืบค้นเมื่อ 9 January 2018.
3. ↑  Kottelat, M. (2012). "*Microdevario kubotai*". *The IUCN Red List of Threatened Species*. IUCN. **2012**: e.T180778A1661738. doi:10.2305/IUCN.UK.2012-1.RLTS.T180778A1661738.en. สืบค้นเมื่อ 9 January 2018.

พิกัดภูมิศาสตร์: 16°31′N 97°39′E﻿ / ﻿16.517°N 97.650°E﻿ / 16.517; 97.650
**วัลลภ ตังคณานุรักษ์** หรือ **ครูหยุย** เป็นนักพัฒนาสังคมชาวไทย ได้รับการสรรหาเป็นสมาชิกวุฒิสภาไทย ชุดที่ 12 และเป็นที่รู้จักในฐานะกรรมการเลขาธิการ มูลนิธิสร้างสรรค์เด็ก

ประวัติ
-------

วัลลภ ตังคณานุรักษ์ เกิดเมื่อวันที่ 1 ตุลาคม พ.ศ. 2498 ที่ตำบลแตล อำเภอศีขรภูมิ จังหวัดสุรินทร์ จบการศึกษาชั้นมัธยมศึกษาตอนต้น จากโรงเรียนสุรวิทยาคาร จังหวัดสุรินทร์ ระดับมัธยมศึกษาตอนปลาย จากโรงเรียนสิรินธร จังหวัดสุรินทร์ และปริญญาครุศาสตรบัณฑิต จากคณะครุศาสตร์ จุฬาลงกรณ์มหาวิทยาลัย

วัลลภ ได้รับปริญญามหาบัณฑิตกิตติมศักดิ์ จากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์

การทำงาน
--------

วัลลภ ตังคณานุรักษ์ เป็นครูที่โรงเรียนหมู่บ้านเด็ก จังหวัดกาญจนบุรี เมื่อปี 2523 เป็นหัวหน้าโครงการศูนย์เด็กก่อสร้าง มูลนิธิเด็ก ปี 2526 และผู้จัดการมูลนิธิเด็กอ่อนในสลัมฯ ปี 2527

วัลลภ ได้ก่อตั้งมูลนิธิสร้างสรรค์เด็ก ขึ้นในปี 2529 และเขาทำหน้าที่เลขาธิการมูลนิธิ มีบทบาทในการอุปการะช่วยเหลือเด็กและ เยาวชนที่ค่อนข้างมีพื้นฐานยากลำบาก นอกจากนั้นเขายังเป็นอาจารย์พิเศษให้กับจุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยสุโขทัยธรรมาธิราช และมหาวิทยาลัยอัสสัมชัญ

วัลลภ ได้รับแต่งตั้งเป็นสภานิติบัญญัติแห่งชาติ ในปี 2549 และเป็น ประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ สภานิติบัญญํติแห่งชาติชุดดังกล่าว ต่อมาได้รับแต่งตั้งเป็นสมาชิกวุฒิสภา ในปี 2562 และเป็นประธานคณะกรรมาธิการการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส

เครื่องราชอิสริยาภรณ์
---------------------

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  'ครูหยุย' คุยมาแล้ว! ตัวเลขปั่น 20 ส.ว.โหวตให้ 'พิธา' ของจริงมีแค่ 10 คน
2. ↑  "ครูหยุย "ชี้การเมืองเข้ายุ่งโรงเรียนจนกลายเป็นพื้นที่ไม่ปลอดภัย
3. ↑  มูลนิธิสร้างสรร์เด็ก
4. ↑  รายชื่อ ส.ว. : โปรดเกล้าฯ แต่งตั้ง 250 ส.ว.
5. ↑  สภาเด็กฯ ยื่น "ครูหยุย" ปรับก.ม. "พืชกระท่อม" ชงห้ามขายเด็กต่ำกว่า 20 ปี
อ็อกโทเบอร์เฟสต์
**อ็อกโทเบอร์เฟสต์** (เยอรมัน: *Oktoberfest*) เป็นเทศกาลประจำปี จัดขึ้นเป็นเวลา 16 วัน ในเมืองมิวนิก ประเทศเยอรมนี จัดขึ้นปลายเดือนกันยายนถึงต้นเดือนตุลาคม ถือเป็น 1 ในเทศกาลที่มีชื่อเสียงที่สุดในเยอรมนีและเป็นเทศกาลที่ใหญ่ที่สุดของโลก กับผู้เข้าร่วมเทศกาล 6 ล้านคนทุกปี และมีความสำคัญต่อวัฒนธรรมของบาเยิร์น เทศกาลดั้งเดิมจัดขึ้นครั้งแรกเมื่อวันที่ 12 ตุลาคม ค.ศ. 1810 โดยจัดขึ้นเพื่อเฉลิมฉลองงานอภิเษกสมรสระหว่างมกุฎราชกุมารลุดวิคกับเจ้าหญิงเทเรซ

เทศกาลอ็อกโทเบอร์เฟสต์ จัดขึ้นเป็นเวลา 16 วัน จนถึงในวันอาทิตย์แรกของเดือนตุลาคม ในปี ค.ศ. 1994 มีการปรับเปลี่ยนเวลาหลังการรวมตัวของเยอรมนีตะวันตก-ออก ว่าถ้าวันอาทิตย์แรกของเดือนตุลาคม ตกที่วันที่ 1 หรือ 2 เทศกาลจะไปต่อถึงวันที่ 3 ตุลาคม (วันรวมประเทศ) ทำให้มีจำนวนวัน 17 วัน หากวันอาทิตย์เป็นวันที่ 2 และเป็น 18 วันหากวันอาทิตย์เป็นวันที่ 1 เทศกาลจัดขึ้นในบริเวณที่เรียกว่า Theresienwiese หรือเรียกสั้น ๆ ว่า Wiesn

นักท่องเที่ยวมักจะมาเที่ยวเทศกาลกินอาหารอย่างเช่น ไก่ (Hendl) หมูย่าง (Schweinsbraten) ข้อหมู (Haxn) ปลาปิ้งเสียบไม้ (Steckerlfisch) ไส้กรอก (Würstl) ร่วมกับ ขนมปังอบ (Brezn) มะเขือเทศหรือขนมปังก้อน (Knödeln) เส้นหมี่เนย (Kaasspotzn) แพนเค้กมะเขือเทศ (Reiberdatschi) Sauerkraut หรือ Rotkraut (กะหล่ำปลีแดง) ร่วมไปกับอาหารบาเยิร์น อย่าง Obatzda และ ไส้กรอกขาว (Weisswurst)

แหล่งข้อมูลอื่น
---------------

* กราฟแสดงเวลาดวงอาทิตย์ขึ้นและตกของสถานที่ต่างๆทั่วโลก ในช่วงตลอดทั้งปี
* ภาพของ อ็อกโทเบอร์เฟสต์ เก็บถาวร 2015-09-25 ที่ เวย์แบ็กแมชชีน

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-10-08. สืบค้นเมื่อ 2010-10-02.
**ปู่สมบูรณ์** เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-สารคดี เป็นหนังสารคดีเรื่องแรกได้รับเลือกเป็นหนังเปิดเทศกาลภาพยนตร์โลก กรุงเทพฯ ครั้งที่ 12 (World Film Bangkok Festival) และยังเป็นหนังไทยขนาดยาวเรื่องแรกที่เข้าประกวดถึงรอบสุดท้ายบนเวทีระดับโลก เทศกาลภาพยนตร์สารคดีนานาชาติ อัมสเตอร์ดัม ประเทศเนเธอร์แลนด์ (IDFA)  รวมทั้งได้รับเลือกและร่วมฉายในเทศกาลภาพยนตร์หลายประเทศ เช่น อังกฤษ, เกาหลีใต้, สปป.ลาว, อินเดีย เป็นต้น ยังได้รับการตอบรับอย่างดีจากนักวิจารณ์ รวมทั้งเพจหนังดังอย่าง อวยไส้แตกแหกไส้ฉีก และยังสร้างปรากฏการณ์ที่มีผู้ชมออกมาดูหนังสารคดีในโรงภาพยนตร์อย่างมาก

เรื่องย่อ
---------

ภาพยนตร์สารคดีเล่าถึงความรักของปู่สมบูรณ์ที่มีต่อเมียดผู้เป็นภรรยาในช่วงอายุสุดท้ายของชีวิต เป็นเวลากว่า 45 ปี แล้วที่สองสามีภรรยาดูแลซึ่งกันและกัน จนถึงตอนที่ย่าเมียดได้ล้มป่วยด้วยโรคไต และไม่สามารถช่วยเหลือตัวเองได้อีกต่อไป ปู่สมบูรณ์ก็คอยอยู่เคียงข้างย่าเมียดเสมอ แม้การร่วมชีวิตคู่จะมาจากขนบประเพณีคลุมถุงชน แต่นั่นก็ไม่ใช่ปัญหาในการใช้ชีวิตคู่ของทั้งสอง เพราะต่างฝ่ายต่างทำหน้าที่สามีภรรยาที่ดีต่อกัน รวมทั้งเป็นพ่อแม่ของลูก และปู่ย่าของหลาน ตลอดเส้นทางชีวิตพวกเขาได้สร้างความรักขึ้นมาและรักษามันไว้ชั่วนิรันดร์ แม้นไม่มีคำหวานใด ๆ เอ่ยจากปากของทั้งสอง แต่สิ่งที่เป็นอยู่มันสามารถสัมผัสรับรู้ได้ด้วยหัวใจ

นักแสดงนำ
---------

* สมบูรณ์ ฤกษ์กำยี รับบทเป็น ปู่สมบูรณ์
* ละเมียด ฤกษ์กำยี รับบทเป็น ย่าเมียด

เพลงประกอบภาพยนตร์
------------------

* ฉันจะฝันถึงเธอ คำร้อง ทำนอง เรียบเรียง โดย ดนู ฮันตระกูล ขับร้อง โดย สุภัทรา อินทรภักดี

อ้างอิง
-------

1. ↑  
"ปู่สมบูรณ์" ฉายเปิดใน World Film Festival of Bangkok
2. ↑
3. ↑
4. ↑
5. ↑

แหล่งข้อมูลอื่น
---------------

* 
*
**แชมร็อกเชค** (อังกฤษ: *Shamrock Shake*) คือของหวานตามฤดูกาลประเภทมิลค์เชครสมินต์สีเขียว ที่จำหน่ายในร้านแมคโดนัลด์บางสาขาในสหรัฐ แคนาดา และไอร์แลนด์ ในช่วงเดือนมีนาคมเพื่อเฉลิมฉลองวันนักบุญแพทริก

จุดกำเนิด
---------

แชมร็อกเชคเปิดตัวครั้งแรกใน ค.ศ. 1970 โดยบริษัท Rogers Merchandising ในชิคาโก ซึ่งในตอนแรกเป็นรสเลมอน/มะนาว โดยมีส่วนประกอบเป็นไอศกรีมวานิลลา, เชอร์เบตเลมอน/มะนาว และน้ำเชื่อมวานิลลา ในปี 1973 เครื่องดื่มนี้เป็นเพียงเครื่องดื่มเชควานิลลาสีเขียว ต่อมามีการเปลี่ยนส่วนผสมเชอร์เบตเลมอน/มะนาวออก และแทนที่ด้วยรสมินต์

แชมร็อกเชคจำหน่ายแบบจำกัดในร้านค้าที่สหรัฐ และแคนาดา ในช่วงเดือนกุมภาพันธ์และมีนาคม เช่นเดียวกับในไอร์แลนด์

การประชาสัมพันธ์
----------------

ในช่วงคริสต์ทศวรรษ 1980 ร้านแมคโดนัลด์ใช้ตัวละคร *อังเคิลโอกริเมซี* (*Uncle O'Grimacey*, ญาติของ *กริเมซ* (*Grimace*) ที่มาเยี่ยมในเดือนมีนาคม) เพื่อทำการตลาดแชมร็อกเชค 

ในปี 1980 แมคโดนัลด์ได้เปิดตัวแชมร็อกซันเด (*Shamrock Sundae*) ซึ่งประกอบด้วยไอศกรีมวานิลลาราดด้วยน้ำเชื่อมแชมร็อกสีเขียวมินต์ ผลิตภัณฑ์ถูกยกเลิกหลังจากผ่านไปหนึ่งปีเนื่องจากยอดจำหน่ายไม่ดี

ในปี 2017 แมคโดนัลด์ได้เปิดตัวแชมร็อกเชคหลายรูปแบบ รวมถึง แชมร็อกช็อกโกแลตเชค (*Shamrock Chocolate Shake*), แชมร็อกช็อกโกแลตชิปแฟรปเป (*Shamrock Chocolate Chip Frappé*), แชมร็อกโมคา (*Shamrock Mocha*) และแชมร็อกช็อกโกแลตร้อน (*Shamrock Hot Chocolate*)

ดูเพิ่ม
-------

* กริเมซเชค[en]

อ้างอิง
-------

1. 1 2  Huguenin, Patrick (16 มีนาคม 2007). "Shamrock Shake Shocker: It's Disappeared!". *The New York Daily News*. p. 46. คลังข้อมูลเก่าเก็บจากแหล่งเดิมเมื่อ 16 มีนาคม 2009. สืบค้นเมื่อ 7 เมษายน 2009.
2. ↑  Cailey Rizzo (21 ธันวาคม 2020). "People Are Really Excited That McDonald's Shamrock Shakes Are Back". *Travel & Leisure*.
3. 1 2  "Ultimate Shamrock Shake Guide". *Gluttoner*. สืบค้นเมื่อ 18 ตุลาคม 2012.
4. ↑  William Dunne (15 กุมภาพันธ์ 2019). "McDonald's mint flavoured Shamrock Shake returns to Irish stores". *Irish Mirror*. สืบค้นเมื่อ 20 มิถุนายน 2019.
5. ↑  Saelinger, Tracy (17 กุมภาพันธ์ 2017). "McDonald's has 4 new chocolaty Shamrock Shakes and we tried them all". *Today.com*. NBC Universal. สืบค้นเมื่อ 21 กุมภาพันธ์ 2019.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แชมร็อกเชค**

* "McCafé Shamrock Shake, Nutrition". *McDonald's*. คลังข้อมูลเก่าเก็บจากแหล่งเดิมเมื่อ 28 มกราคม 2013.
**เบลลาชาโอ** (อิตาลี: *Bella ciao*) เป็นเพลงของชาวอิตาลี ต้นฉบับระหว่างสงครามกลางเมืองอิตาลี เพลงนี้ได้ใช้กันทั่วโลกเพื่อเป็นสัญลักษณ์ในเรื่องเสรีภาพและการต่อต้าน

ประวัติ
-------

เพลงเบลลาชาโอ ใช้ร้องเพื่อต่อต้านลัทธิฟาสซิสต์ในประเทศอิตาลี ระหว่างปี ค.ศ. 1943 และ 1945[] เพลงเบลลาชาโอเป็นแนวดนตรีโฟล์ก

ฉบับภาษาต่างประเทศ
------------------

เพลงเบลลาชาโอ ได้มีการนำทำนองไปแปลเป็นภาษาต่าง ๆ ได้แก่ ภาษากาตาลา, ภาษาจีน, ภาษาโครเอเซีย, ภาษาเดนมาร์ก, ภาษาอังกฤษ, ภาษาเอสเปรันโต, ภาษาฟินแลนด์, ภาษาเยอรมัน, ภาษาฮังการี, ภาษาญี่ปุ่น, ภาษาเปอร์เซียน, ภาษาเคิร์ด, ภาษานอร์เวย์, ภาษารัสเซีย, ภาษาเซอร์เบีย, ภาษาสโลวีเนีย, ภาษาสเปน, ภาษาตากาล็อก, ภาษาเตลูกู, ภาษาไทย, ภาษาทิเบต, ภาษาตุรกี, และภาษายูเครน[]

ฉบับในประเทศไทย
---------------

สำหรับประเทศไทย วงไฟเย็น นำทำนองดนตรี มาใส่เนื้อเพลงภาษาไทยและเรียบเรียงดนตรีใหม่ในชื่อเพลง *ปลดปล่อย เปลี่ยนแปลง* โดยใช้ในกลุ่มแนวร่วมประชาธิปไตยต่อต้านเผด็จการแห่งชาติ เพื่อต่อต้านกลุ่มที่มีความคิดแบบเผด็จการลัทธิฟาสซิสต์

อ้างอิง
-------

1. ↑  Recording made by musicologists Gianni Bosio and Roberto Leydi in 1962. Giovanna Daffini: "Alla mattina appena alzata", from the CD: *Giovanna Daffini: L’amata genitrice* (1991)
2. ↑  Bermani, Cesare (2003). *Guerra guerra ai palazzi e alle chiese* [*War war on palaces and churches*] (ภาษาอิตาลี). Odradek Edizioni.
3. ↑  D. Massa, R. Palazzi and S. Vittone: *Riseri d'al me coeur*

แหล่งข้อมูลอื่น
---------------

* เนื้อเพลง Bella ciao กว่า 30 ภาษา
* Alternative histories of Bella ciao
* *Ma Belle Adieu*, translated and sung in French by Laurence Biasizzo with Pavos Rojos
* Bella ciao – Gómez Naharro at YouTube.com
* Original rice-weeders' song, on which "Bella ciao" was based. เก็บถาวร 2018-01-24 ที่ เวย์แบ็กแมชชีน